જોકે ચૂંટણી દરમિયાન જ મોદીના ભાષણોની અસર દેશ-વિદેશોમાં થવા લાગી હતી, સૌથી વધારે તો પાકિસ્તાનમાં. હજી તો પરિણામ આવ્યા ન્હોતા અને પાકિસ્તાનના જનરલ તરફથી, હાફિઝ સઇદ તરફથી મોદી પર ટિપ્પણીઓ આવવા લાગી હતી. એ જોઇને એવું કહી શકાય કે દેશને મોદી જેવા બળવાન વડાપ્રધાનની ખરેખર જરૂર છે. જોકે હવે તો એ સ્પષ્ટ થઇ ગયું છે કે નરેન્દ્ર મોદી જ દેશના 16માં વડાપ્રધાન બનશે. પરંતુ આ સ્પષ્ટતાની સાથે જ દેશ-વિદેશની રાજનીતિમાં ઘણી ઉથલ-પાથલ થઇ છે. હિન્દીમાં એક કહેવત છે કે 'અબ આયા ઊંટ પહાડ કે નીચે..' એવી જ રીતે એવા ઘણા 'ઊંટ' છે જે હવે મોદી નામના પહાડની નીચે આવ્યા છે, જેમનો અહંકાર દેશની જનતાએ ચૂરચૂર કરી દીધો છે.